CELEX: 62014CN0476
Language: sk
Date: 2014-10-27 00:00:00
Title: Vec C-476/14: Návrh na začatie prejudiciálneho konania, ktorý podal Bundesgerichtshof (Nemecko) 27. októbra 2014 – Citroën Commerce GmbH/Zentralvereinigung des Kraffahrzeuggewerbes zur Aufrechterhaltung lauteren Wettbewerbs e.V. (ZLW)

22.12.2014   
            
            
               SK
            
            
               Úradný vestník Európskej únie
            
            
               C 462/18
            
         Návrh na začatie prejudiciálneho konania, ktorý podal Bundesgerichtshof (Nemecko) 27. októbra 2014 – Citroën Commerce GmbH/Zentralvereinigung des Kraffahrzeuggewerbes zur Aufrechterhaltung lauteren Wettbewerbs e.V. (ZLW)
   (Vec C-476/14)
   (2014/C 462/28)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesgerichtshof
   
      Účastníci konania pred vnútroštátnym súdom
   
   
      Žalovaná a navrhovateľka v konaní o opravnom prostriedku „Revision“: Citroën Commerce GmbH
   
      Žalobkyňa a odporkyňa v konaní o opravnom prostriedku „Revision“: Zentralvereinigung des Kraffahrzeuggewerbes zur Aufrechterhaltung lauteren Wettbewerbs e.V. (ZLW)
   
      Prejudiciálne otázky
   
   
               1.
            
            
               Predstavuje reklama výrobku s uvedením ceny, ktorá sa zaň má zaplatiť, ponuku v zmysle článku 1 smernice 98/6/ES (1)?
               V prípade kladnej odpovede na prvú otázku:
            
         
               2.
            
            
               Musí predajná cena, ktorú treba uviesť podľa článku 1 a článku 3 ods. 1 smernice 98/6/ES pri ponuke v zmysle článku 1, zahŕňať aj povinne vznikajúce náklady na prevoz vozidla od výrobcu k obchodníkovi?
               V prípade zápornej odpovede na prvú alebo druhú otázku:
            
         
               3.
            
            
               Musí „cena vrátane daní“ podľa článku 7 ods. 1 písm. c) prvej alternatívy smernice 2005/29/ES (2), ktorá sa má uviesť pri výzve na kúpu v zmysle článku 2 písm. i) smernice 2005/29/ES, v prípade motorového vozidla zahŕňať aj povinne vznikajúce náklady na prevoz vozidla od výrobcu k obchodníkovi?
            
         
      (1)  Smernica Európskeho parlamentu a Rady 98/6/ES zo 16. februára 1998 o ochrane spotrebiteľa pri označovaní cien výrobkov ponúkaných spotrebiteľovi (Ú. v. ES L 80, s. 27; Mim. vyd. 15/004, s. 32).
   
      (2)  Smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“; Ú. v. EÚ L 149, s. 22).